CELEX: 32014R0291
Language: hu
Date: 2014-03-21 00:00:00
Title: A Bizottság 291/2014/EU végrehajtási rendelete ( 2014. március 21. ) az 1289/2004/EK rendeletnek a dekokinát takarmány-adalékanyagra vonatkozó várakozási idő és maradékanyag-határérték tekintetében történő módosításáról  EGT-vonatkozású szöveg

22.3.2014   
            
            
               HU
            
            
               Az Európai Unió Hivatalos Lapja
            
            
               L 87/87
            
         
      A BIZOTTSÁG 291/2014/EU VÉGREHAJTÁSI RENDELETE
   
   (2014. március 21.)
   az 1289/2004/EK rendeletnek a dekokinát takarmány-adalékanyagra vonatkozó várakozási idő és maradékanyag-határérték tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 13. cikke (3) bekezdésére,
   mivel:
   
               (1)
            
            
               Az 1831/2003/EK rendelet lehetővé teszi, hogy a takarmány-adalékanyagok engedélyét az engedély jogosultjának kérésére és az Európai Élelmiszerbiztonsági Hatóság (a továbbiakban: Hatóság) véleményét követően módosítsák.
            
         
               (2)
            
            
               A brojlercsirkék esetében az 1289/2004/EK bizottsági rendelet (2) a 70/524/EGK tanácsi irányelvnek (3) megfelelően tíz évre engedélyezte a kokcidiosztatikumok és egyéb gyógyászati anyagok csoportjába tartozó dekokinát takarmány-adalékanyagként való használatát.
            
         
               (3)
            
            
               Az engedély jogosultja kérelmet nyújtott be, amelyben kérte az engedélyezett, vágás előtti várakozási idő három napról nullára csökkentését, valamint maradékanyag-határérték (MRL-ek) bevezetését az adalékanyaggal etetett állatokból származó májra (1,0 mg/kg), vesére (0,8 mg/kg), izomra (0,5 mg/kg) és bőrre/zsírra (1,0 mg/kg) vonatkozóan. Az engedély jogosultja benyújtotta a kérelmet alátámasztó adatokat.
            
         
               (4)
            
            
               A Hatóság 2013. szeptember 12-i véleményében (4) megállapította, hogy a várakozási idő három napról nullára csökkentése nem veszélyezteti a fogyasztók biztonságát, és az újonnan benyújtott adatok megerősítik, hogy nincs szükség MRL-ek megállapítására.
            
         
               (5)
            
            
               Az ellenőrzések megvalósíthatósága érdekében azonban a Bizottság úgy vélte, hogy a kérelmező által javasolt MRL-ek megállapítása helyénvaló.
            
         
               (6)
            
            
               Az 1831/2003/EK rendelet 5. cikkében előírt feltételek teljesülnek.
            
         
               (7)
            
            
               Az 1289/2004/EK rendeletet ezért ennek megfelelően módosítani kell.
            
         
               (8)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   Az 1289/2004/EK rendelet melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. március 21-én.
      
         
            a Bizottság részéről
         
         
            az elnök
         
         José Manuel BARROSO
         
      
   
   
      (1)  HL L 268., 2003.10.18., 29. o.
   
      (2)  A Bizottság 2004. július 14-i 1289/2004/EK rendelete a kokcidiosztatikumok és más gyógyászati anyagok csoportjába tartozó Deccox® takarmány-adalékanyag tíz évre szóló engedélyezéséről (HL L 243., 2004.7.15., 15. o.).
   
      (3)  A Tanács 1970. november 23-i 70/524/EGK irányelve a takarmány-adalékanyagokról (HL L 270., 1970.12.14., 1. o.).
   
      (4)  EFSA Journal 2013; 11(10):3370.
   
      MELLÉKLET
      Az 1289/2004/EK rendelet melléklete helyébe a következő szöveg lép:
      
         
            „MELLÉKLET
            
                        Az adalékanyag nyilvántartási száma
                     
                     
                        Az adalékanyag forgalomba hozataláért felelős személy neve és nyilvántartási száma
                     
                     
                        Adalékanyag (kereskedelmi név)
                     
                     
                        Összetétel, kémiai képlet, leírás, analitikai módszer
                     
                     
                        Állatfaj vagy -kategória
                     
                     
                        Felső korhatár
                     
                     
                        Legkisebb tartalom
                     
                     
                        Legnagyobb tartalom
                     
                     
                        További rendelkezések
                     
                     
                        Az engedély lejárta
                     
                     
                        Maradékanyag-határérték (MRL) az adott állati eredetű élelmiszerben
                     
                  
                        mg hatóanyag/kg 12 %-os nedvességtartalmú teljes értékű takarmányban
                     
                  
                        
                           Kokcidiosztatikumok és egyéb gyógyászati anyagok
                        
                     
                  
                        E756
                     
                     
                        Zoetis Belgium SA
                     
                     
                        Dekokinát (Deccox)
                     
                     
                        
                                     
                                 
                                 
                                    
                                       Az adalékanyag összetétele
                                    
                                    Dekokinát: 60,6 g/kg
                                    Finomított, szagtalan szójaolaj: 28,5 g/kg
                                    Búza-takarmányliszt: 1 kg-hoz elégséges mennyiség
                                 
                              
                                     
                                 
                                 
                                    
                                       Hatóanyag
                                    
                                    Dekokinát
                                    C24H35NO5
                                    
                                    Etil-6-decikloxi-7-etoxi-4-hidroxikinolin-3-karboxilát
                                    CAS-szám: 18507-89-6
                                 
                              
                                     
                                 
                                 
                                    Kapcsolódó szennyeződések:
                                    6-decikloxi-7-etoxi-4-hidroxikinolin-3-karboxilsav: < 0,5 %
                                    Metil-6-decikloxi-7-etoxi-4-hidroxikinolin-3-karboxilát: < 1,0 %
                                    Dietil-4-decikloxi-3-etoxi-anilino-metilén-malonát: < 0,5 %
                                 
                              
                                     
                                 
                                 
                                    
                                       Analitikai módszer
                                        (1)
                                    
                                    A takarmány-adalékanyag, előkeverékek és takarmányok dekokináttartalmának meghatározása:
                                    fordított fázisú, nagy teljesítményű folyadékkromatográfia fluoreszcenciás detektálással (RP-HPLC-FL) – EN 16162
                                    A dekokinát meghatározása szövetekben:
                                    fordított fázisú, nagy teljesítményű folyadékkromatográfia triple quadrupol tömegspektrométerrel összekapcsolva (RP-HPLC-MS/MS).
                                 
                              
                     
                        Brojlercsirke
                     
                     
                         
                     
                     
                        20
                     
                     
                        40
                     
                     
                        —
                     
                     
                        2014. július 17.
                     
                     
                        1 000 μg dekokinát/kg nedves máj és nedves bőr+zsír;
                        800 μg dekokinát/kg nedves vese;
                        500 μg dekokinát/kg nedves izom.
                     
                  
      
      
         (1)  Az analitikai módszerek részletes leírása a referencialaboratórium honlapján található: http://irmm.jrc.ec.europa.eu/EURLs/EURL_feed_additives/Pages/index.asp”